**Najlepší prázdninový zážitok**

Môj najlepší prázdninový zážitok bol , keď sme išli na rybačku na Starú Myjavu. Priehrada sa volá Brestovec. Keď sme tam prišli , otec mi povedal: „Vybaľ si veci a návnady“.

Auto sme si zaparkovali dosť ďaleko . „Och, aké to je ťažké,“ povedal som otcovi. Otec povedal: ,, To zvládneš.“ A išiel mi pomôcť s vecami . Keď sme mali všetko pripravené na chytanie, pripravil som návnadu na háčik a nahodil.

Otec kričí: „Nahoď týmto smerom!“ Nahodil som a išiel som si rozložiť stoličku. Návnada, na ktorú som chytal, sa volá boila. Moja najobľúbenejšia „príchuť“ je mušľa a jahoda. Hovorím otcovi: „Idem sa prejsť popri vode, dáš mi, prosím, pozor na udicu?“ „Jasné, len nechoď ďaleko.“ „Dobre.“

Našiel som kŕdeľ kačiek. Keď ma zbadali, hneď uleteli na vodu. Prišiel som späť za otcom a on mi hovorí: „Pozri, kačky.“ „Viem, už som ich videl,“ odvetil som. Pýtam sa otca: „Nebol záber?“ „Nie, nebol.“

Sadol som si na stoličku a z ničoho nič – záber. Pribehol som k udici, zatrhol som ju a kričím: :Och, vyvadil sa!“ „Škoda,“ povedal otec, „mohli sme jedného mať.“ „Pravda,“ odvetil som.

Dal som na háčik ďalšiu návnadu a nahodil som. Sadol som si na stoličku a odpočíval. O pol hodiny prišiel môj dedo. Zaparkoval vedľa nás a kričí: „Ahojte, už ste niečo chytili?“ „Nie, ale mal som záber a vyvadil sa mi.“

Dedo si priniesol výbavu a nahodil vedľa mňa. Po piatich minútach mal záber. Tak som mu závidel. Keď vtom zrazu pip-pip-pip – záber. Pribehol som k udici a zatrhol. Kričím otcovi a dedovi: „To bude veľká ryba!“ Navijak sa krútil ťažko a pomaly. Po pätnástich minútach sa mi ju podarilo vytiahnuť. Chrbát ma štípal a ruky boleli. Bol to kapor dlhý osemdesiatosem centimetrov.

Dedko hovorí: „Hm, to je pekná ryba.“ S kapríkom som sa pofotil, poobzeral ho a pustil naspäť do vody. Znova som nahodil a išiel si odpočinúť. Bol som veľmi unavený.

Potom už žiadny záber nebol. Bol som aj trochu rád, lebo by sa mi nechcelo rybu vyťahovať. Otec povedal: „Je načase ísť domov.“ „Dobre, idem sa pobaliť,“ súhlasil som. Zbalil som návnady, udicu, stoličky a znovu ich nosil do auta. Bol to naozaj dobrý zážitok.